Лешок
Лѐшок (; , Лешка) е село в община Теарце, Северна Македония. Село Лешок има 399 жители, македонци.

География 
Селото е разположено на 25 km от Тетово и на 560 m надморска височина в Долни Полог. В селото има болница. Основна забележителност на Лешок е манстирският комплекс „Свети Атанасий“.

История 
В 1190 година сръбският жупан Стефан Неманя завладява Полога и разрушава град Градец и Лешъск.

В османски данъчни регистри на немюсюлманското население от вилаета Калканделен от 1626 – 1627 година е отбелязано село Лешка с 89 джизие ханета (домакинства).

В XIX век Лешок е българско село в Тетовска каза. През 1886 година учителят, изпратен от сръбската пропаганда, е изгонен от местните жители. Андрей Стоянов, учителствал в Тетово от 1886 до 1894 година, пише за селото:

Според статистиката на Васил Кънчов („Македония. Етнография и статистика“) в 1900 година Лешок има 540 жители българи християни. Според патриаршеския митрополит Фирмилиан в 1902 година в селото има 25 сръбски патриаршистки къщи. По данни на секретаря на Българската екзархия Димитър Мишев („La Macédoine et sa Population Chrétienne“) в 1905 година всичките 488 жители на Лешок са българи екзархисти и в селото работи българско училище.

При избухването на Балканската война в 1912 година дванадесет души от Лешок са доброволци в Македоно-одринското опълчение. В 1912 година селото попада в Кралство Сърбия. Според Афанасий Селишчев („Полог и его болгарское население“) в 1929 година Лешок има 97 къщи с 580 жители българи.

Според преброяването от 2002 година Лешок има 440 жители.

Личности 
 Родени в Лешок
  Тодор (Тоде) Аврамов – македоно-одрински опълченец, 28-годишен, хлебар, 3 рота на 4 битолска дружина, носител на орден „За храброст“ ІV степен

Външни препратки 
 Страница за село Лешок и Лешочкия манастир 
 Официален сайт на Община Теарце
 Лешочкият манастир – две картини от преди 99 години

Бележки 

Села в община Теарце